སྤྱི་ལོ་༡༩༩༧ལོར་ཁྱོ་བོ་འདས་རྗེས་ཁྱིམ་ཚང་གང་བོའི་ཁུར་བོ་ཐམས་ཅད་མོ་རང་གཅིག་པུའི་ཕྲག་ཏུ་ལྷུང་བས་ཁོང་མོས་ལས་གནས་སླར་རྔ་བ་ཁུལ་བོད་སྨན་ཁང་དུ་མི་སྤོར་ཀ་མེད་བྱུང་།དུས་རྒྱུན་མང་ཚོགས་ཀྱིས་རང་གི་ནད་སྨན་པ་རྡོ་རྗེ་སྒྲོལ་མར་བསྟེན་ནས་སེང་དྲག་ཏུ་གྱུར་ཚུལ་ལབ་ཀྱིན་འདུག་པ་ཐོས་ཐུབ་པ་དང་།ལ་ལས་ད་དུང་སྔོན་ཆད་རང་གི་ནད་གཞི་ལྕི་ཚུལ་དང་སྨན་པ་གང་མང་བསྟེན་ཀྱང་གསོ་ཐབས་མ་བྱུང་བར་མཐར་ཁོང་མོས་ནད་བཅོས་ཏེ་དྲག་སོང་བ་མ་ཟད།ད་ལྟ་ནད་རོ་ཙམ་ཡང་ལྷག་མེད་ཚུལ་བརྗོད་དུས་ནད་པ་ཚོ་སེམས་འགུལ་ཐེབས་ཏེ་མིག་ལས་མཆི་མ་ལྷུང་མཁན་ཡང་གང་མང་མང་འདུག་པ་རེད།